Desentraliserte autonome organisasjoner har som fellestrekk at de bruker blokkjedeteknologi som oppretter en sikker digital hovedbok som gjør det mulig å spore digitale interaksjoner over internett. Dette gjør organisasjonen motstandsdyktig mot forfalskning og databasen kan distribueres over flere servere. På denne måten har man eliminert behovet for å involvere en tredjepart, som en bank, i digitale interaksjoner eller overføringer av kryptovaluta. Selv om det er kostnader involvert i transaksjon og datarapportering over blokkjede, kan dette bli vesentlig oppveid av eliminering av tredjeparten og av behovet for gjentatt registrering av kontraktsutvekslinger. For eksempel kan blokkjededataene i prinsippet erstatte offentlige dokumenter som skjøter og titler, dersom regulatoriske strukturer tillater det.